Angovon' ny masoandro

Harena natoraly ny masoandro 

Avy amin' ny fiempo nokleary mitranga ao anatiny ny angovon' ny masoandro. Miparitaka manerana ny tontolo izany amin' ny alalan' ny fipariahana elektrômanetika – voankazavana.

Ny angovon' ny masoandro azo eo amin' ny faritry ny bolantany dia miankina amin' ny:
 angovo avoakan' ny masoandro (fiovana ara-potoana)
 fisian-drahona (zavona, rahona sns.), lehibe eo amin' ny fehibe noho ny any amin' ny faritra anelanelan' ny trôpika.
 ny laharam-pehintany, ny fotoana, ny ora mampiova ny haavon-toeran' ny masoandro ary noho izany ny angovo isaky ny metatra toradroa, ary koa ny fisian-drahona any amin' ilay faritra.

Amin' ny ankapobeny, ny Tany dia mahazo angovo 170 tapitrisa GW, ka ny 122 amin' izany no lasany ary averiny any amin' ny habakabaka ny ambiny. Noho izany, ny angovo lanin' ny Tany dia 3 850 zettajoule (1 ZJ = 1021 J); raha oharina amin' ny angovo vokatra amin' ny sasany 3 ZJ no alain' ny fôtôsentezy, 2,2 ZJ no alain' ny rivotra, 0,5 ZJ no vokarin' ny olombelona ary 0,06 amin' io no avy amin' ny aratra.

Tsara toerana ho an' ny fakana angovon' ny masoandro ny toerana misy tany efitra, tsy dia be rahona ary eo amin' ny faritra anelanelan-trôpika. Ny ankabeazan' ny tany efitra, akaikin' ny toeran' ny mandroso, dia mihinana angovo ary manana ny teknika fangalana ny angovon' ny masoandro; noho izany any amin' ny faritra maro dia misy tetikasa mihalehibe momba ny fanaovana aratra amin' ny alalan' ny angovon' ny masoandro. Ny tena lehibe amin' ireo dia ny any amin' ny tany efitr' i Mojave (California), mamoaka tanjaka 354 MW.

 Fomba fakana ny angovon' ny masoandro 

Efa misy ny fomba fakana ny angovon' ny masoandro ary manatsara izany foana ny orinasa ankehitriny. Amin' ny fomba fakana ny angovon' ny masoandro, azo avahana ny masoandro pasiva, ny masoandro fôtôvôltaika ary ny masoandro termika.

 Jereo koa 

 Angovon-drano

 Angovon-drivotra

Sokajy:Angovo